Jeem

Jeem (Utspraak Dschehm, ) is en Gemeen in den Landkreis Rodenborg (Wümm) in de Samtgemeen Zeven in Neddersassen. Dor wahnt .

Bi dat Dörp Jeem höört von öllers ok de lüttje Oort Siek mit bi.

Geologie
En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

Wo Jeem liggen deit
Jeem liggt twüschen de Kreisstadt Rodenborg (Wümm) un de Stadt Zeven, de nah Noorden to liggt. In den Oort gifft dat en Klinik för Rehabilitatschoon. De is ok buten de Gegend allerwegens bekannt.

Wie de Gemeende updeelt is
In Jeem gifft dat de Oortsdelen Bokel, Heesdörp, Jeem, Narbn un  Wehldörp.

 Historie 

 Verwaltungsgeschicht 

In de Franzosentied von 1810 bet 1814 weer de Oort Seet von de Mairie Jeem in’n Kanton Rodenborg. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Jeem in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

1929 is de Gemeen Bokel oplööst un Deel von de Gemeen Jeem worrn. To’n 1. Oktober 1949 is Bokel denn aver wedder en egenstännige Gemeen worrn.Neues Archiv für Niedersachsen. Band 3, W. Dorn, 1949, Sied 871

Von 1965 bet 1974 weer de Gemeen Jeem Maat von de ole Samtgemeen Zeven. De Gemenen Bokel, Heesdörp, Narbn un Wehldörp sünd mit de Gemeenreform in Neddersassen an’n 1. März 1974 Deel von de Gemeen Jeem worrn un Jeem weer denn Maat von de ne’e un gröttere Samtgemeen Zeven.

 Inwahnertall 

 Religion 
Jeem is evangeelsch-luthersch präägt un billt mit de Margarethenkark en egen Kaspel. Dat is en Feldsteenkark, de woll bi 1000 Johre oolt is. 

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

De Gemeende ehr Raat
Siet de Kommunalwahl in’n September 2011 sett sik de Gemeenraat as folgt tosamen:
 Partei
 2016
  2011
  2006 
  CDU
 6
  6
  6
  SPD
 7
  7
  7

De Börgermeester vun Jeem is Lars Rosebrock un kümmt vun de SPD.

 Börgermeesters 

 Tied  Naam  Partei 1991–2016  Friedhelm Helberg  SPD 2016–  Lars Rosebrock  SPD

Wat in Jeem sünners is
Jummers dat eerste Wekenenn in'n Juli is dree Daag lang dat „Jeemer Schüttenfest“. Ok sunst gifft dat bi den Sportvereen, bi de Füürwehr oder bi den Schüttenvereen hen un wenn mol abends Danz un Ball. 

Wat dat in Jeem ok gifft
In den Oort gifft dat en Filiaal vun de Spoorkass un en Kinnergoorn. De Stüttpunkt vun de Füürwehr is mit en LF 8/6 un en MTF utrüst.

Bekannte Lüüd
In den Jeemer Oortsdeel Narbn leev de bekannte Schriever Walter Kempowski. Kempowski is 1999 ok to’n Ehrenbörger von Jeem maakt worrn.

 Weertschop un Infrastruktur 

 Verkehr 
Jeem liggt bi de Bundsstraat 71, de Bundsautobahn 1 un an de Bahnstreck vun Bremervöör nah Wasra. Dor weert aber keen Personen mehr up beföddert.

 Scholen 

De Kinner ut Jeem gaht op de Grundschool Elsdörp.

 Footnoten 

 Weblinks 
Websiet vun de Samtgemeende
Gyhum.net

Kategorie:Landkreis Rodenborg (Wümm)
Kategorie:Oort